c: text/html

text:
Caya Betico Croes – Diamars anochi pa mas o menos 10’or central di polis ta haya yamada di Burger King situa den Caya Betico Croes, caminda tawata tin masha hopi gritamento.
Empleado di Burger King su cabes a bruha y a hinka un colega. Otro a core pa nan bida
Informacion haya e momento eynan tawata indica cu un colega masculino su cabes lo a flip y a hinka varios colega.
Mes ora tur patruya cu tawata den area a bay pa e sitio.
Na yegada polis ta ser informa cu ta un persona so lo a wordo herida, esaki tawata un dama.
Polis a haya e empleado ainda den Burger King y a detene mes ora y hibe warda.
Mientrastanto dos ambulance tawata yegada Burger King.
Na yegada di personal di ambulance nan a bay paden y prepara e victima pa transporte pa hospitaal.
Den algun minuut despues nan ta sali cu un dama ariba su barica, pues no den un posicion normal y su cara tawata tapa. Na su man por a wak sanger.
No ta conoci si e empleada a wordo corta of hinca.
E no tawata mustra di hopi serio, mirando con trankil tur cos a bay.
Recherche y tambe slachtofferhulp a wordo pidi na Burger King.
E caso aki ta parse casonan cu bo ta wak cu sa pasa den paisnan grandi.
Den casonan asina tin hopi factor ta hunga un rol, manera kiko a trigger e empleado aki bay asina leu di kier a hinka y mata algun colega, parse tin a core pa scapa nan mes.
E empleada herida no tawata tin dje suerte ey of kizas tawata un area den e luga cu e no por a move lihe y salba su mes.

robotstxt: allowed

filter: keep


text:
Brazil Taekwondo Stichting su team ta cla pa e campeonato nacional di Dia di Betico. Continue reading
Miss Aruba Charlene Leslie halando atencion na Miss Universe na Filipinas
Miss Aruba Charlene Leslie halando atencion na Miss Universe na Filipinas Continue reading
Monumentenbureau a contribui cu un articulo den revista ABC Compas.
Monumentenbureau a contribui cu un articulo den revista ABC Compas. Continue reading
Organisacionnan Social y Boluntarionan ATENCION!
Organisacionnan Social y Boluntarionan ATENCION! Continue reading
Warm- Up Triathlon lo bira e prome actividad di Aruba Triathlon Association
Cu ayudo di Lotto Warm- Up Triathlon lo bira e prome actividad di Aruba Triathlon Association Continue reading


text:
babasaheb ambedkar riba riba dance .mp3 Songs Free Download - Djmaza.com Songs.pk
Download babasaheb ambedkar riba riba dance .mp3
Top Songs List
Related Search :
babasaheb ambedkar riba riba dance .mp3 Download,
New Mp3babasaheb ambedkar riba riba dance .mp3 Download,
Ringtones babasaheb ambedkar riba riba dance .mp3 Download,
Video babasaheb ambedkar riba riba dance .mp3 Download,
Lyrics babasaheb ambedkar riba riba dance .mp3 ,
DJmaza babasaheb ambedkar riba riba dance .mp3 ,
Songspk babasaheb ambedkar riba riba dance .mp3 Download,
vipmarathi babasaheb ambedkar riba riba dance .mp3 Download,
marathi songs babasaheb ambedkar riba riba dance .mp3 Download


text:
Archivo di February, 2010
ORANJESTAD (AAN): E aña aki atrobe Samsom Bookstore ta sigui cu workshopnan na Centro Kibrahacha cu obranan di man di calidad y fasil pa nos grandinan por siña di dje.
Fransje Montero-Wever, e experta den duna workshop di Samsom Bookstore, tur diaranson mainta ta prepara pa bay na e centro pa topa e grandinan cu ta wardando ariba dje cu hopi expectativa.
ORANJESTAD (AAN): Dialuna 1 di maart lo tin otro Rosario Bibo na kapel di Alto Vista cuminsando pa 7 or y mei di anochi.
Ora cu el a aparece na Fatima, Portugal na 1917, Mama Maria e pidi e tres muchanan pa pidi tur famia pa sigui resa e rosario tur dia. Oracion hunto ta trece forsa y proteccion den un comunidad.
Alumnonan di schoolnan secundario ta isola nan propio DNA
ORANJESTAD (AAN): For di Groningen, Hulanda, a haya sa cu Edmond de Cuba ta un docente Arubiano trahando na Institute for Life Science & Technology (ILST) cual ta un ‘school’ di Hanze University Groningen of Applied Sciences. Siman pasa Edmond a tene un workshop con pa isola DNA for di banda paden di bo cara.
E workshop a worde duna na alumnonan di HAVO-3, VWO-3 y Atheneum na Groningen. Ta asina cu e alumnonan aki ta den e fase cu nan mester scohe un studie profiel.
Trahadornan y otronan no ta hayando pago…
ORANJESTAD(AAN):– Despues di hopi aña di existencia, Boekhandel Mariska parce di ta birando un otro victima di e fenomeno di no cambia maneho cu tempo y di e recesion economico.
Mas of menos 5 entidad, entre nan e trahadornan a pidi Corte pa declara e compania bancarota. E caso ta tuma lugar dia 9 di Maart proximo. Ken no conoce Boekhandel Mariska maneha pa hopi anja dor di Sr. Paul Van Niel den su tempo di gloria y a sa di hiba e compania na nivelnan halto.
Segun Minister Dowers,
ORANJESTAD(AAN):– Durante un entrevista cu Minister di Husticia Arthur Dowers, a puntre riba implementacion di cierto leynan di trafico y cierto cambionan cu ta bay bin. El a bisa DIARIO cu a palabra cu lo bay implementa e leynan manera cu nan ta formula na e momentonan aki. Por ehempel e controlnan di trafico ta bay wordo hasi unda cu e chauffeur no mester ta presente pa e haya un boet. Na momento cu polis constata cu un auto ta violando cualkier ley di trafico bo lo haya un boet.
Un promedio di 500 meter di coriente a ser corta e luna aki…
Esaki ta parti di e maneho social di gobierno!
ORANJESTAD (AAN): Den e dianan cu a pasa a tende algun critica riba cortamento di coriente na diferente cas. Esaki tin di haber cu clientenan cu no a paga nan recibo. Elmar a laga sa cu na dado momento nan no por keda sin atende cu esnan cu debe. Si nan laga recibonan keda habri sin paga e ta trece problema pa cu e maneho di Elmar. Den entrevista cu minister Mike de Meza a puntre kico gobierno por haci den un situacion asina.
Aruba tin di mas y fecha di expiracion ta cerca:
ORANJESTAD (AAN) — Den entrevista cu señor Rene Herde, lider di fraccion di Partido AVP den Staten, el a duna informacion riba un mocion cu a worde tuma den Parlamento ayera, y di forma unanime. Rene Herde a bisa cu Parlamento a tene un bon reunion, cortico pero al caso, unda cu fraccion di AVP a trata e proposicion di cambio den e ley di malesa contagioso, pa inclui den dje e virus AH1N1 (griep di porco).
ORANJESTAD(AAN)– Diabierna atardi a drenta informe di un accidente cu hende herida entre un auto y un brommer na Rondweg.
Na yegada di e patruya cu a bay na e lugar di desgracia a bin constata cu un taxista bayendo pabao cu velocidad halto den Rondweg na dado momento a bay pasa un pareha riba brommer cu net tabata bay bira na man robez.
😀 😀 😀 😀 😀 😀 😀 😀
Asina bo gustaaa!haci coi bon bidaaa!hahaha… Riba Diabierna nos brother AMS cu ta gusta su lekker leven JEREMY THIEL ta haci su big 20,dus nada di teenager mas pa bo! :p Pabien ta bin di bo crew “nawerki.com”,bo colega nan di Oranjestad Garage y sin laga afo bo poppetje Ginali…P.S. nos ta yega bo cas pe treat, dus wak pa bo basha.
ORANJESTAD(AAN): Diabierna na corte a huez a duna su veredicto den un caso contra Jason Mathilda., kende a wordo acusa di a kita bida di Gilbert Regales door di hinke cu cuchio.
Algun siman pasa e caso a wordo trata y fiscal a exigi 8 aña incondicional contra e acusado, kende durante un pelea dilanti di Bam Bam Café aña pasa, a hinca Regales na su garganta.
Huez a bisa cu e ta rechaza defensa di parti di abogado di J.M, cu J.M lo no tabata tin intencion di tuma bida di e victima.
ORANJESTAD (AAN) — E equipo di Boegoeroei Athletics a wordo funda na September aña 2001 temporada cu e prome Copa di bario Noord a wordo organiza. E equipo a cuminsa humildemente y a keda mantene su status te cu awor presente. Den e aña cu a pasa e equipo di Boegoeroeiu A’s a sa di titula campeon, sub-campeon, tercer y cuatro lugar den e torneo di Copa di bario Noord. Den Copa Noord Boegoeroei A’s a Sali na di 4 lugar aña pasa. Tambe a logra Sali sub-campeon den e prestigioso Torneo “Copa Henry Kelly” organiza door di Calabas Blue Jays.
Aruba su nomber resaltando na tur nivel na Merca
ORANJESTAD(AAN)– Diabierna Minister Otmar Oduber tabata di bishita na City Hall na Los Angeles caminda el a topa cu tur e Council Members y nan Presidente. Minister Oduber a wordo ricibi grandemente door di tur e miembronan y inclusive el a hiba palabra na City Hall, algo cu sin duda tabata un honor pa nos mandatario. Riba potretnan por mira Minister Otmar Oduber cu Senator Nate Holden, Council Member Tom LaBong y Council Member Hon Jan Perry.
Den 7de lesuur na Maria College…
ORANJESTAD (AAN): E potretnan aki ta pa cortesia di YouTube.com unda por mira un pelea pisa cu a tuma lugar den 7de Lesuur na un Maria College MAVO na Washington, y pa colmo, den un di e klasnan calor. E video aki a cuminza circula riba Internet, y e a graba e confrontacion di dos mucha muher den klas, unda tur dos a bay piso y cuminza yena otro cu golpi. Analizando e video, bo ta haya e impresion cu ta un di e mucha muhernan a instiga, door cu e ta dirigi palabra, y e otro alumna ta djis sigui haci su trabao y ignora tur cos.
Den un ora so 51 multa a cay pa pasamento den luz cora:
ORANJESTAD (AAN) — Matutino DIARIO a entrevista Inspector di Cuerpo Policial, señor Ricardo Muller, relaciona cu e control cu ta tumando lugar den trafico. Inspector Muller a comenta cu den oranan di mainta tempran (7’or y pico) ayera, polis a cuminza controla comportamento di automobilistanan den luznan di trafico, specialmente riba hendenan cu ta pasa den luz cora. E trabao a cuminza banda di Aeropuerto, y nan a parti mas of menos 25 multa den tempo cortico, na chofernan cu a pasa door di luz cora.


text:
Advernio
'Advernio' se parece a 'adverbio', ¿Con advernio querías decir adverbio?
Advernio tiene 8 letras
Definición de adverbio aquí
Resultados de búsqueda:
Resultados de imágenes:
Youtube: advernio
Nube de palabras :
- adverbio zdverbio sdverbio wdverbio qdverbio asverbio axverbio acverbio afverbio arverbio aeverbio adcerbio adberbio adgerbio adferbio advwrbio advsrbio advdrbio advrrbio adv4rbio adv3rbio adveebio advedbio advefbio advetbio adve5bio adve4bio advervio advernio adverhio advergio adverbuo adverbjo adverbko adverboo adverb9o adverb8o adverbii adverbik adverbil adverbip adverbi0 adverbi9


text:
DEN HAAG – Cu un aplauso grandi di e publico Sharyl Maduro a ricibi for di man di Minister Plenipotenciario Juan David Yrausquin e copa di Reina di Dande di Hulanda 2016.
Sharyl a logra capta e atencion y voto di e miembronan di hurado cu su interpretacion di e cancion di Dande. En total a participa nuebe cantante na e Festival di Dande na Rotterdam cu e aña aki a tuma lugar pa di 29 biaha.
E particpantenan a keda acompaña pa Tipiko Den Haag, cu tambe a deleita e publico presente cu musica y ambiente di Fin di Aña. Un anochi netamente Arubiano!


text:
Archivo di March, 2014
Mi no sa kico e intencionnan ta, pero no ta aceptable e intencion di converti nos isla den un mini Hulanda sembra den Caribe. Tin demasiado mas factor cu ta separa nos cu tin cu ta uni nos bao e mesun dak. Pesey mi no ta compronde e idea di traha fietspad banda di e careteranan nobo cu ta bao construccion caba, o cu ta bay ser construi proximamente. E metodo di transporte di nos pueblo ta auto, no bicicleta. Claro cu nos tin deportistanan cu ta dedica nan mes na caredanan di bicicleta, loke ta bon y sano, pero mi no conoce esnan cu ta bay trabao cu nan y ta usa nan como nan forma natural di transporte, o sea di tur dia.
E idea ey, mescos cu e tram, ta crea hopi preocupacion pasobra e ta indicativo di un intento di copia for di Hulanda loke no tin un aplicacion normal riba nos isla. Ban pone e idea ey definitivamente un banda, pa e no bira otro sorto di tram cu ta bay crea divisionnan di pensamento ireconciliable. Gobierno mester concentra riba e solucion di nos problemanan financiero, no crea gastonan cu ta agrega na nan. Si mester haci inversion pa di berdad impresiona o logra atrae mas voto, anto concentra riba e ampliacion di hospital, entre otro, y introduci un estructura na aeropuerto cu ta facilita e bida di nos turistanan, no amarga nan poniendo nan para den rijnan cu ta yega te caya.
Venezuela tin problemanan serio pa manda crudo pa Cuba y su otro paisnan amigo!
ORANJESTAD (AAN): Den fin di siman, e corant El Nuevo Herald a mustra cu tin problema serio cu e crudo di Venezuela, den sentido cu e miyones di bari cu e ta manda tur dia pa e “paisnan amigo”, no ta saliendo.
PDVSA tin problema pa mantene e suministro di crudo pa Cuba. Y esaki ta algo cu a bin ta presentando su mes pa algun siman caba.
Pesey mes, na Aruba tur anochi bo por mira na parti zuidwest di e isla, ta cuanto Tankero tin ancra den lama hundo, simplemente wardando riba yamada pa nan bay Maracaibo y busca petroleo.
Riba e grafico aki mes, por mira con Diadomingo anochi tabatin como diesseis di e Tankeronan aki, ancra sin por haci nada. Nan tey djis cu nan luznan gigantesco cendi ta ilumina nan area, y nada mas.
ORANJESTAD (AAN): Asina cu el a yega Schiphol, Prome Minister Eman a sali directamente direccion pa Rijswijk unda e comunidad Arubiano na Hulanda a celebra Arubadag diadomingo ultimo. Arubianonan cu ta traha of studia na Hulanda ta celebra Arubadag cuminsando caba for di aña 1976. E celebracion ta un fiesta special na honor di “Dia di Himno y Bandera” di Pais Aruba. Riba e dia special aki a invita Prome Minister pa duna un discurso na honor di e dia special aki. Sr. Eman su discurso tabata uno hopi elocuente y cu un mensahe hopi esencial di hermandad y cooperacion entre Aruba, Reino y Hulanda.
“E hecho cu nos ta celebra dia di Aruba cu asina hopi entusiasmo y optimismo no ta unicamente un expresion di orguyo nacional di nos pueblo,” Prome Minister sigura cu, “e ta un expresion tambe di hermandad, di solidaridad y di cooperacion. Un expresion cu nos ta cana hunto den e mesun direccion pa futuro cu sentimentonan profundo pa nos prohimo.”
ORANJESTAD (AAN)–Na diferente ocasion caba DIARIO a trece den noticia cu mester bin cu cambio pa cu Oranjestad ya cu keto bay Aruba su caya principal ta uno hopi keto.
Un di e problemanan mas grandi cu caya grandi ta confronta cu ne ta cu ya no tin suficiente espacio pa parkeer auto. Nos hendenan ta prefera di bay tiendanan pafo di caya pa ta mas trankil y menos problema pa cu stacionamento di nan auto.
Kizas a bolbe yega ora cu mester bini cu e sistema di laga tiendanan saca articulo pone dilanti tienda y cu prijs mas barata y cu ambiente musical pa mira si asina nan por atrae mas cumprado pa nos caya grandi cu mester di un ayudo rapido.
ORANJESTAD (AAN): Esaki ta di tres biaha cu N.V. Elmar ta sostene e “Earth Hour Community” como partner durante “Earth Hour”.
Riba 29 di maart ultimo, durante un ora, a paga luz na Fort Zoutman como simbolo di conscientisacion y compromiso cu nos Mama Tera.
Rond mundo e actividad aki a worde teni entre 8:30pm y 9:30pm caminda a tene diferente actividad durante e ora ey pa asina conscientisa e comunidad riba uzo di energia y kico nos por haci pa conserva nos planeta.
Aki na Aruba, tabatin permiso di Ministerio di Enseñansa pa e schoolnan tambe participa di e bunita iniciativa aki ya sea pagando entre otro airco y luznan y asina conscientisa e hobennan.
Minister Plenipotenciario Jocelyn Croes
ORANJESTAD (AAN): Probechando bishita di Prome Minister Mike Eman na New York pa ricibi e “Prestigious Engineering Award’ pa proyecto di tram di Aruba, e mandatario ta participa tambe den un serie di reunionnan na New York pa crea cooperacion cu institutonan Americano y tambe promove su turimso.
Prome Minister Eman na New York ta wordo compaña pa Minister Plenipotenciario staciona na Washington Jocelyne Croes. Un di e prome reunionnan di e delegacion di Aruba tabata cu Bloomberg Associates, cu sra. Croes a cataloga como sumamente positivo.
Sra. Croes a splica cu “Bloomberg a haci un bon trabou na ciudad di New York den renobacion y desaroyo urbano, unda e aspecto social tambe a hunga un rol.
Opinion publico:
ORANJESTAD (AAN) – Na nos redaccion a drenta comentario di un señora cu a participa den e caminata en conexion cu e “Earth Hour” anual, cu a tuma lugar diasabra ultimo anochi.
E caminata aki a sali for di Stadion na Dakota y prome cu tur cos tabata cla pa start, e personanan a busca un manera pa acomoda nan mes, por ehemplo, sinta riba trottoir. Manera conoci a pidi mayornan pa bisti nan yiunan cu disfraz di heroe y asina a sosode tambe. Logicamente cu mucha ta keda mucha, y nan no por para keto, y den e caso aki varios mucha a cuminza hunga cu un boter di plastic diki (di un marca di refresco energetico).
Na tabata hunga fultbol cu e boter y den esaki diferente biaha e boter tabata dal riba hende, y aunke por parce algo inocente, esaki tabata haci dolor. Na dado momento un señora adulto a haya golpi cu e boter riba su batata di pia, y el a sinti prome grawatamento y despues dolor. E ader a bira duro y color blou a aparece na su cuero.
ORANJESTAD (AAN): Gobernacion di Gabinete Mike Eman II ta trahando riba renobacion di e infrastructura di Aruba den su totalidad y ta logrando crea e toke final desea cu contribucion y conseho di expertonanan internacional riba tema di urbanizacion.
Den e cuadro aki Prome Minister Mike Eman, su colega di Infrastructura Benny Sevinger y un delegacion a reuni cu e Comisionado di New York pa Department of Transportation (DOT) Polly Trottenberg hunto cu varios ehecutivo di e departamento.
Neil Gagliardi, director di Diseño Urbano, di DOT di New York tabata presente den e reunion, kende a splica e trabou cu nan a bin ta haciendo na New York. E ultimo añana, el a splica, DOT di New York a bin ta diseñando tipo di “streetscape” di areanan turistico cu por ta aplicabel pa Aruba.
Parlamentario mr. Xiomara Ruiz-Maduro:
ORANJESTAD (AAN): Segun Xiomara Ruiz-Maduro di MEP, nan a tuma nota di un entrevista na unda nos Minister Yrausquin a indica di ta contento cu un publicacion reciente di Banco Central na unda cu e cifranan ta mustra cu e economia di nos Pais a crece den 2013 cu 3.9%.
Di e manera aki y cu cifra di Banco Central den man e mandatario ta confirma cu e presupuesto di 2013 tabata irealistico. E consecuencia di esaki ta cu e buraco den nos finanzas publico, e deficit, lo ta hopi mas grandi cu locual a premira pa 2013.
Gabinete Eman a presenta un presupuesto pa 2013 na unda cu a conta cu entrada den caha di gobierno basa riba un crecemento economico di 5.1%, siendo cu Banco Central y tambe IMF a pronostica un crecemento di solamente 2.6%.
Como cu no a realisa e crecemento economico di 5,1% esaki ta trece cune cu Gobierno no a recibi e entradanan premira y esaki ta pone cu tin menos placa pa por cubri e gastonan y debenan di Gabinete Eman. Asina aki e deficit ta bira mas grandi y mas placa gobierno lo mester bay fia pa por sera e buraco aki den nos finanzas publico.
Parlamentario mr. Xiomara Ruiz-Maduro:
ORANJESAD (AAN): E siman tras di lomba a tuma nota cu Minister Eman a recibi premio na New York pa e tram di Oranjestad. E premio a worde otrorga na e compania di ingenieria cu a traha e tram y na su turno e compania aki a otorga e reconocimento na Aruba den man di Minister Eman. Un show bunita cu no por camufla e disgusto cu e tram aki trece pa centro di nos ciudad.
For di comienso di ehecucion di e proyecto di tram esaki a trece un sabor amargo cune. Nos Caya Betico Croes a keda lunanan bou di un stof insoportabel cu a core cu bishitante, a dania mercancia y a afecta salud di esnan cu ta labora den e caya principal aki. Benta a bay atras considerablemente cu e consecuencia cu hopi pacus a haya nan ta sera nan porta.
El a uni na delegacion di Prome Minister Eman na New York
ORANJESTAD (AAN): Prome Minister Mike Eman hunto cu Minister di Infrastructura Benny Sevinger a biaha pa New York pa hunto cu Sam Schwartz ricibi e prestigioso premio di e ‘streetcar’ di Aruba, cu ta uza ‘Hydrogen Fuel-Cell’ como fuente di energia. E ta un premio cu ta wordo otorga door di e Conseho Americano di Companianan di Ingenieria di New York (ACEC).
Como parti di e delegacion di e compania ‘Sam Schwartz Engineering’, fabricante di e ‘Streetcar’ di Aruba, ta presente John Reinhard cu ta un Planificado Urbano. E no ta un persona desconoci na Aruba, ya cu el a participa den e seminarionan organisa na Aruba bou di e tema “Renobacion Urbano”, na 2010, cu a pone den movecion e mehoracionnan den comunidadnan.
Reinhardt ta traha pa e compania fabricante di e tramnan cu Aruba ta uzando den centro di Oranjestad. Proximamente e lo ta na Aruba pa mira con tur e cambionan haci ta funcionando y e resultado cu nan a duna te awor.
Spantoso!
Loke mester a sosode e mainta despues di e “hit and run” di Besaril ta cu ora e comisario di polis a yega su oficina y tende cu tabatin un “hit and run” di Besaril ordena polis pa busca Besaril y interoge di biaha. Durante e interogacion ey lo polis tende cu Besaril tabata den Bar #1 di mas o menos 10.00 pm te mas o menos 01.00 am y despues a bay Bar # 2 caminda e a keda te mas o menos 2.40 am pa sali pa bay su cas.
E ora ey polis por a bay interoga e waiternan di Bar #1 y Bar #2. Probablemente e barkeepernan lo declara cu Besaril tabat tumando bitter pisa. Awe esaki a bira hopi mas dificil pasobra e barkeeper nan a tende na radio kico a tuma luga. Durante e mesun interogacion Besaril mester a bisa cu e a yama polis “Jansen” y esaki a bise pa e bay di e citio y sconde pa nan no haye e madruga ey. Esaki tampoco a sosode.
MEP mustrando cu te 2018 mester keda paga pa e bagamunderia aki!
ORANJESTAD (AAN): Awe 31 di maart 2014 Gobierno un biaha mas lo mester paga un suma di 5.1 miyon Dollar (9.2 miyon Florin) y esaki relaciona cu e escandalo di e garantianan duna den pasado door di e mesun gobierno di AVP.
Manera nos tur sa caba, durante Gabinete Eman I, garantianan den forma descabeya a ser duna na e Mafianan Italiano y esaki relaciona cu e tres proyectonan hotelero Beta, Ramada y Plantation, cualnan tur a fracasa y laga den ruina atras.
Resultado final di henter e tragedia aki ta cu pais Aruba – basa riba sentencia di Corte Internacional na Den Haag – mester a paga di inmediato (‘uitvoerbaar bij voorraad’) un suma di $ 206.000.000,00 (206 miyon Dollar) pa tur e bagamunderianan cometi pa Gabinete Eman y partido AVP.


text:
Archivo di e Categoria ‘Editorial’
Jossy E. Mansur
Un vision di nos Maestro Jossy M. Mansur q.e.p.d.
Cu sentimentonan mixto mi ta skirbi un editorial awe pa prome biaha y pa mi expresa e vision y e direccion cu famia Mansur kier pa matutino DIARIO, e arbol cu mi tata difunto a sembra 36 aña pasa y cu awe mi mama y mi rumannan a entregami e timon pa sigui traha riba e mata aki, pa e SIGUI florece.
Nunca mi a yega di skirbi un editorial den DIARIO, ya cu semper ta nos tata, nos mentor, nos maestro a haci esey y su editorialnan tabata acapara atencion di tur nos lectornan. Mi tata tabata skirbi un editorial cla y raspa y duna su opinion y conseho pa un of otro topico cu tabata importante na e momento ey. Pa hopi hende e editorialnan aki tabata un reflexion den nan bida diario, tanto pa esnan den nos comunidad y esnan den gobierno cu semper mi tata tabata duna su opinionnan y criticanan, pero na un forma profesional y cu tur gobierno tabata tum’e sumamente na serio, aunke e por tabata un opinion negativo pa nan.
Mi a supone cu despues di tanto actonan di criminalidad un tras di otro y e invasion di malandronan cu e Minister di Justicia a tuma pasonan drastico pa atende cu e situacion cu no ta saliendo for di man mas, el a sali for di man caba. Pero mi speranza pa haya sikiera un tiki trankilidad back riba nos isla tabata en vano. E alarma ta sigui y awor no ta stop di zona, a yega na e limitenan unda morto a cay, un señora respeta y stima pa hopi a worde asesina den su cas pa criminalnan cu no tin respet pa bida di hende.
Mi a yega di bisa esaki caba e aña aki mes, definitivamente nos Ministro di Justicia no ta cumpliendo cu un parti esencial di su trabao. E no ta imaginativo; e no por pensa riba plannan concreto cu por yuda detene e ola di actonan contra Ley cu ta tumando lugar na Aruba. Ta absurdo spera cu su so, riba su mes, por pone un fin na e desorden cu ta existi. Pero, e por bin si cu plannan cu ta involucra cuerpo policial y Ministerio publico den accionnan mas visible y mas efectivo. Y si e cambio di actitud y accion tin mester di e apoyo di un cambio di Ley anto e cambio ey mester tuma lugar lo mas pronto posible.
Pa ningun hende haya e impresion robes for di un articulo cu a sali ayera den e matutino aki, comosifuera ta DIARIO a skirbie, lagami aclarea di un biaha pa tur. Nos ta para cu Otmar Oduber pasobra el a haci un tremendo trabao como Ministro di turismo pa AVP y Aruba. Ey no tin un mal impresion posible pasobra su labor como Ministro di tal departamento ta papia pa su mes. Cualke problema cu por ta existi dentro di e partido na mando ta un asunto interno cu nan mes mester y por resolve.
Lo contrario di e articulo ta cu DIARIO ta respalda Otmar pasobra nos ta kere den den dje, den su capacidad, den su amor pa su isla cu tanto el a beneficia cu un progreso indiscutible den e area di turismo. Mi ta laga e badabada cu a sali den e articulo pa e mentalidad hopi chikito di esun cu a skirbie y no tabata tin e curashi di pone su nomber bao di dje, sino cu e kier a lague pasa como algo di DIARIO mes.
Mi a supone cu despues di algun siman, Gobierno a enfrenta e problema di invasion di malandro y a debolbe nos por lo menos un parti di nos trankilidad. Pero mi speranza tabata en vano. E alarma ta sigui pasobra nada a sosode cu por tabata tin un impacto riba e ola di criminalidad cu ta azotando Aruba.
Definitivamente nos Ministro di Justicia no ta cumpliendo cu un parti esencial di su trabao. E no ta imaginativo; e no por pensa riba plannan concreto cu por yuda detene e ola di actonan contra Ley cu ta tumando lugar na Aruba. Ta absurdo spera cu su so, riba su mes, por pone un fin na e desorden cu ta existi. Pero, e por bin si cu plannan cu ta involucra cuerpo policial y Ministerio publico den accionnan mas visible y mas efectivo. Y si e cambio di actitud y accion tin mester di e apoyo di un cambio di Ley anto e cambio ey mester tuma lugar lo mas pronto posible.
Semper mi a bringa e gueranan normal na fabor di nos isla. Awor tin un cos nobo, bisti cu un bachi bieu, ta blof tur caminda cu nan si ta bay kibra DIARIO, cu nos ta un medio di shisheria y cu nan tin e berdadero dominio riba e campo. Shonnan, lubida. Boso no ta bay yega ni cerca di e rioleringnan cu ta core rond di e zona politico. E holo so lo manda boso flou. Bringa cu boca, sin conoce e materia y e tereno bon ta un gran estupidez! Y bringa cu lo mehor cu ta existi ta un bobedad di cerebronan hopi smal. Nos ta cla pa acepta cualke reto, di ken cu ta, cu e garantia cu nos no ta bay perde.
Awor tin manera un menaza ta core rond cu esnan cu yega 65 aña y ta ocupa cierto puestonan no por sigui mas den e posicion. E unico splicacion cu mi a logra haya te awor ta esun cu e edad ta halto. Pero, con halto e ta realmente? Na ningun pais mi por a haya un ekivalencia pa mi por huzga si ta loco mes nos gobernantenan a bira o ta un wega di adivinanza nan ta hungando. Kico cu nan splicacion por ta pa nan decisionnnan, mi no por acepta cu un persona ta perde facultad o capacidad djis pasobra el a yega cierto edad. Pa mi ta inconcebible cu dos mucha recien gradua y cu no a yega ni mitad di e cifra ey por haci un miho trabao cu un persona cu a dedica mas di 30 aña acumulando experiencia den e linea di su trabao. Y sin embargo, ata Gobierno ta treciendo dos mucha hulandes recien gradua na Hulanda pa reemplaza un doctor local di 65 aña di edad! Pami, esaki ta un locura di marca mayor.
Awor tin un Ley o areglo cu ora un trahador yega 65 aña di edad e mester retira pa Gobierno yena su lugar cu un of otro hoben. Pa mi e no tin ningun sentido. Bo no por benta afor tanto aña di servicio, di experiencia, di aprendizahe y di conocimento djis pa rehuvenece un parti di bo personal.
Den e caso di e docternan e ta peor ainda pasobra tur loke e docter a acumula durante tanto tempo, y cu ta permitie un mihor diagnostico, no por ser subsitui pa un hoben recien gradua o cu poco aña di practica. Pa mi, aki Gobierno ta pensando robez. E cuestion di ‘envehecimento y su substitucion’ no tin ningun estudio cientifico pa respalde. E ta djis un idea, o pa haya mas voto, o conta cu mas respaldo politico incondicional di esnan faboreci cu un puesto. Ta dos posibilidad, pero tin mas.
Papiamento ta nos idioma pasobra el a nace na Aruba mescos cu nos, y a crece y desaroya aki, como parti di nos. E no a bin di ningun otro parti di mundo y no a sufri tampoco e cambionan cu algun ta predica cu el a sufri. El a desaroya cu nos y awendia ta forma un parti integral di nos bidanan. Trata di cambi’e bistiento e otro bachi ta igual na pasa un cuchio na su garganta y bisa nos: ya boso idioma no ta e mesun di tur e siglonan cu a pasa. Purba custumbra na e forma nobo di skirbie! NO! Esey no ta posible y no ta bay pasa tampoco pasobra mientras nos tey, nos no ta bay laga ningun hende destroz’e. Papiamento na Aruba ta bay keda e Papiamento cu nos tur conoce y cu cual nos ta custumbra! Mientras nos tey e no ta bay cambia su forma skirbi, o sea e figura di su palabranan.
Esaki ta un concepto o idea cu Hugo Chaves a lanza pa gana e adhesion di su seguidornan, primintiendo nan un estado utopico pa e siglo cu ta bin, y cu durante cual tur miembro di ‘sociedad’ lo ta riba un nivel igual di prosperidad. Como homber inteligente e tabata sa masha bon cu e idea tabata solamente un idea, cu e no lo por a realiza ni sikiera a medias, pasobra e mester tabata consciente cu su peor enemigo y mayor contrincante pa e logro ey ta e naturaleza humano mes.
Den su forma mas simple, socialismo ta un concepto filosofico cu ta pretende cu tur e medionan di produccion, y tur e produccion di un pais ta pertenece na su sociedad, o sea na a e totalidad di su habitantenan, sea cual fuera nan capacidad productor o nan contribucion na e logro di dje. E ta un eror di pensamento grave, pasobra te ainda no a existi y no por existi tampoco un sociedad, o conhunto di hende, cu tin un capacidad igual di produccion o di inteligencia entre tur su miembronan. Naturaleza no a crea y no por crea tampoco un paridad semehante entre sernan humano di diverso origen, raza, religion, preparacion y intelecto.
Ken cu mira rond cu atencion no por scapa di e impresion cu di berdad nos ta bibando den un mundo cu a bira loco. E foconan di peligro a multiplica y a bira mas intenso. Nos ta mirando un movimento masal di refugiadonan batiendo na e portanan di diferente pais industrial en busca di un stabilidad cu por ofrece nan seguridad pa nan mes y nan famianan, y cu no ta existi na nan mesun paisnan. E no ta un situacion facil, y no por ofrece tampoco un solucion real y duradero pa problemanan asina grandi.
Diferente pais Europeo a caba di pasa den un trauma similar di imigracionnan exagera y no tin e deseo di biba un repeticion. Hopi di nan ta man na cabez y no sa con libra nan mes di nan erornan di pasado corda asumi algun nobo. E crisis financiero cu a dal hopi economia benta abao ainda no a caba y diferente pais ta sigui lucha cune. Na Aruba, danki na e vision di Mike Eman y su ekipo di gobernantenan, nos a supera e crisis cu algun daño, pero ningun di nan severo. E tabata e momento pa escoge entre austeridad y inversion, o sea pone den servicio di comunidad loke tin di reserva o tene na dje y confia cu cosnan lo resolve nan mes riba nan mesun forzanan. Mike a opta contra austeridad na e momentonan ey, loke a produci un resultado positivo pa Aruba.
Mi no sa ken a bin cu e idea absurdo di un sistema di parkeo asina complica. Poco hende ta compronde cabalmente con e ta traha y kendenan e ta faborece. Te awor a nota varios caso di ‘friends and family’, sistema cu DIARIO y AVP a critica severamente den pasado. Pero parce cu e sistema di faborecimento ey a haya bida atrobe y e ta hopi visible den e sistema di stacionamento cu a word implementa cu hopi fanfaria.
Pa mi, mientras mas simple un sistema ta, mas acogida e tin den Pueblo, pasobra e ta compronde y e por bay di acuerdo cune. Pero e sistema di parkeo si a bruha hopi hende, pasobra tin un mashin cu mester usa, tin yen di bicicleta cu ta core rond pa controla, y faboritismo den e hoki nan pa para auto ta obvio na varios lugar. Diferente caso di faboritismo a ser reporta caba y nos ta na apenas e principio.
Un pueblo, un lucha, un DIARIO
Dia 3 di November 1980 un corant netamente Arubiano a nace. El a haya e nomber DIARIO y te awe e ta den bo mannan pa bo huzga su calidad, su contenido y su mensahe. DIARIO ta un culminacion di un proyecto cu a surgi pa cumpli cu e anhelo di e pueblo Arubiano pa mira un corant na Papiamento imprimi ariba su propio isla.
E tempo ey e staff di redaccion di Agencia Arubano di Noticia tabata consisti di Sr. Jossy Mansur, Sr. Angel Kirchner, Sr. Juby Naar, Sr. Django Simoons, Sr. Richard Tromp, Sr. Harry Croes, Sr. Pedro Maduro , Sr. Toko Winklaar y Sr. Robby Burleson. Cu tempo e staf di personal a crece y awe ta consisti di un team completo caminda cada uno tin nan responsabilidad pa na final trece e producto DIARIO pa pueblo.
CAD a dicta su sentencia na final di su estudio y raport, bisando Hulanda cu e KB cu el a dicta contra Aruba ta anticonstitucional, y te awe nos no a tende ningun reaccion di Hulanda, pa confirma o rechaza e hayazgo di CAD despues di su estudionan. Pesey nos ta asumi cu CAD tin razon y Hulanda a dicta un KB cu ta hasta contra e preceptonan di Constitucion. E ta algo grave pasobra e KB ta keda colga riba cabez di Aruba manera un spada di Damocles. Ta mas cu husto exigi di Hulanda un excusa publico pa clarifica e asunto y kita for di Aruba un KB anticonstitucional.
Hulanda mester pone su miho expertonan studia e conclusion di CAD pa confirma nan hayazgo o rechaze cu argumentonan legal valido den cualke Corte di Husticia. Di kico e bal pa nan sostene un KB cu no tin pia pa para ariba? Hulanda ta un pais serio y respeta y ta su obligacion di mantene e calificativonan ey intacto.
Tur e acontecimentonan ultimo a crea un lagun di duda acompaña pa un incertidumbre grandi. Gobierno no tabata capaz di clarifica nada. Asina ta cada ken pa su cuenta mester a purba saca afo di tur e cosnan contradictorio kico ta kico. Ultimamente nos ta notando cu Gobierno ta nengando di paga su debenan. Pero si ta core tras di comercio manera loco pa cobra e debe cu tin cu Gobierno. E ta un situacion completamente fuera di balans y hasta inhusto.
Ora bo debe placa ta bo deber di paga, mescos cu ora nan debebo, ta bo deber di cobra. Pero bo no por cobra sin paga loke bo mes debe. Y Gobierno debe hopi placa na hopi miembro di comercio y na hopi otro individuo y e ta bula pipa pa nan.
Na DIARIO mes nos ta cana un calvario pa purba cobra Gobierno loke e debe corant aki pa aviso-, anuncio-, y declaracionnan di prensa cu nan ta pone paga. No a resulta cu tin manera pa obliga e hendenan ey pa asumi nan responsabilidad pa cumpli cune.
Parce cu e arubiano no realmente no bal su nacionalidad mas riba su propio isla. Tin cosnan cu ta pasando cu ta lagabo babuca, no pa motibo di nan falta di splicacion sino pasobra nan ta imposible pa compronde. Tin un berdadero invasion di stranhero actualmente, sin cu tin un hustificacion real pe. No tin ningun problema pa nos asimila nos parti, pero nos no por absorbe e partinan di otro paisnan hopi mas grandi y economicamente solido cu nos. Nos ta consciente di e problemanan severo di cierto paisnan rond di nos, pero e bista pa nan solucionnan no por ta dirigi riba nos. Cumpli cu nos parti? Si! Soluciona esun di otronan? No.
Nos ta un isla hopi chikito, cu un Mercado y economia limita, sin cu nos tin e capacidad pa hacie mas amplio cu loke nos tin disponible. Pesey mester maneha e asunto di stranheronan cu ta invadiendo nos cu hopi criterio, enfoca riba e futuro di nos propio hendenan; nan capacidad pa adkiri un cas, pa logra un bon trabao, pa conta cu un futuro stabil. Mi no ta mirando nada move den e direccion ey, sigur no di parti di e autoridadnan. Nan ta parce mas preocupa pa atrae inversionnan cu crea cuponan di trabao den cantidadnan suficiente pa satisface e demandanan local. Nan a parce di a lubida na caminda cu e arubiano ta bin prome, y cu esaki ta su isla.


text:
Ortografia di Papiamento
- E artículo aki ta skirbí na papiamento. Lo ta apresiá si por mantené e artículo aki na estilo di papiamento.
Ortografia ta bin for di e palabra Griego ὀpθoYpaφίa (orthographia), cu nifica skirbi corecto. Ortografia ta fiha regla con pa skirbi palabra y con ta uza signo di skirbi. Tin diferente principio general cu por mantene ora di traha un ortografia. E dosnan mas conoci ta: e principio fonologico y esun etimologico. E ortografia di Aruba ta mantene e principio etimologico, mientras cu Corsou Y Boneiro tin un ortografia segun e principio fonologico. E diferencia basico entre e dos principio aki ta:
Fonologico (manera ortografia di Corsou/Boneiro) Ta skirbi palabra uzando un signo pa cada zonido, ehempel: djóp
Etimologico (manera ortografia di Aruba) Ta skirbi palabra segun origen, ehempel: job
Kontenido
Historia breve di ortografia[editá | editá fuente]
Na aña 1976 Gobierno di Aruba a aproba e Ortografia di Aruba, cu a drenta na vigor na aña 1977 (AB 1990 no. GT 60).
Na aña 1992 Minister di Bienestar General a nombra un comision cu e meta pa reformula, elabora y amplia e ortografia oficial. Cu otro palabra pa haci e reglanan mas cla, mas comprendibel y facil pa aplica. Sinembargo nunca a logra oficialisa e version amplia y adapta di ortografia. Na final di aña 2006 y durante 2007 Departamento di Enseñansa a bolbe inventarisa tur comentario y recomendacion di diferente instancia den comunidad. Despues cu a analisa y adapta e ortografia amplia a presenta na Minister di Enseñansa "Ortografia di Papiamento- version juni 2007" cu e peticion pa inicia e proceso di legislacion. Na juli 2007 Parlamento a expresa su sentimento positivo pa cuminsa uza e ortografia aki en espera di su legislacion. E reglanan cu ta sigui ta un resumen na forma simpel di e reglanan describi den "Ortografia di Aruba - version 2009", cu ta den proceso di legislacion.
Dia y luna[editá | editá fuente]
No ta skirbi nomber di dia ni luna cu letter grandi. Solamente na cuminsamento di frase ta skirbi nan cu letter grandi.
Entre e fecha y e luna mester bin preposicion 'di'. Ehempel: 22 di september 2009
Letter c pa zonido [k][editá | editá fuente]
Nos ta pone dilanti di e vocalnan a, o y u cu e letter c pa representa e zonido [k]
- a= cas - caminda - caha
- o= cos - coy - kico
- u= cura - cunucu - cacalaca
Tambe dilanti e consonantenan l, n, r y t ta skirbi letter c pa duna e zonido [k]
Ehempel: tecnica - cla - conecta
Nota: nos ta skirbi klapchi cu "k", ta bini di klap (Hulandes), dus klapchi
Ta skirbi e y i semper cu letter k pa representa e zonido [k]
- e= kens - keiro - kere
- i= kier - kishiki - kilo
Letter s pa zonido [s][editá | editá fuente]
Nos ta pone dilanti di e vocalnan a, o y u cu e letter s pa representa e zonido [s]
- a= saya - sucu
- o= solo - soda
- u= sucu - supla
Tin palabra cu ta skirbi cu 'sc' pa zonido [s]
Ehempel: adolescente, discipel, escena, piscina
Letter c pa zonido [s][editá | editá fuente]
Ta skirbi ce y ci na final di verbo: crece, merece, conoce, gradici, haci, traduci. Ta mantene 'c' den derivacion: merecidamente, haciendo.
Ta skirbi 'c' dilanti di ia of io den e ultimo silaba: caricia, cancion, social, distancia. Tambe tur derivacion: socialisacion
Tin palabra caminda ta skirbi letter c pa representa zonido [s]. Ehempel: centro, cedula, ciego, docente, placer, ricibi
Uzo di -cion, -sion y -xion na final[editá | editá fuente]
- Ta skirbi "cion" pa silaba final [shon]: educacion, posicion, mantencion.
- Ta skirbi "sion" pa silaba final [shon]: admision, decision, expresion.
- Ta skirbi "xion" pa silaba final [shon]: conexion, crucifixion, reflexion.
Digrafo[editá | editá fuente]
Tin 4 digrafo den Papiamento, tin digrafo meymey di un palabra tambe.
- ch= choller - cacho - prikichi
- sh= shon - pushi - cushina
- zj= sanzjen - zjeito - zjilet
- dj= djaca - djente - indjan
Diptongo y triptongo[editá | editá fuente]
Ta dos zonido tras di otro cu ta no ta separabel, por ehempel:
- yen - antiguo - rabia - leu
Ora tin tres zonido tras di otro cu no ta separabel, por ehempel:
- bieu - buey - cueyo
Nos ta skirbi ay, ey, oy, uy na final di palabra, por ehempel:
- ay= cay - bay - caray - gay (homber)
- ey= aworey - p'esey - t'ey - bedey - batrey
- oy= coy - morocoy - haudoy - gogoy
- uy= huy - puy - cuy - spruy
Contraccion y apostrof[editá | editá fuente]
Contraccion ta nifica: pega pa palabra na otro na momento cu zonido cay afo. Ta uza apostrof unda zonido a cay afo. Ehempel:
- Ta asina - t'asina
- No ta berdad - N' ta berdad
- Boter di awa - Botr'i awa
- E ta aki - E t'aki
Tuma nota cu ta laga espacio solamente den caso di negacion: no: mi n' sa. Uza incorecto di apostrof ta por ehempel:
dal'e dos'or. Aki zonido no a cay afo.
Den algun caso e forma los no ta usual. E ta skirbi e forma contrai cu apostrof.
- Mi a cumpra e buki => Mi a cumpra e (no ta zona bon) => Mi a cumpr'e
- Conta Buchi e storia => Conta e e storia (no ta zona bon) => Cont'e e storia.
Ta skirbi semper cu apostrof: cuant'or, cuat'or, cinc'or, shet'or, och'or, cambi'e
Numeral[editá | editá fuente]
Numeral di 11 te 99 ta skirbi hunto:
- 26= binitiseis
- 32= trimtidos
- 49= cuarentinuebe
Numeral riba 100 ta skirbi separa, menos e partinan di 11 - 99:
- 3.247= tres mil dos shen y cuarentishete/ tres mil dos shent'y cuarentishete of tres mil dos shento y cuarentishete/ tres mil dos cien y cuarentishete.
- 240= dos shen y cuarenta/ dos cien y cuarenta/ dos shento y cuarenta/ dos shent'y cuarenta
Mag di skirbi cien, shen, shento, shent'y (Ortografia - version april 2009)
Adoptacion y adaptacion[editá | editá fuente]
- adopta: tum'e letterlijk over, skirbi segun e idioma di origen.
- adapta: fia e y cambi'e segun e reglanan di Papiamento.
En generel nos ta adapta palabra cu ta bini di Spaño y ta skirbie segun nos ortografia. Tin palabra cu a wordo adopta, ehempel: a la parilla, quesillo, quehaceres, cumpleaños etc.
Mag di skirbi sustantivo cu na Spaño ta skirbi eza of esa, ehempel: alabansa/alabanza, enseñanza/enseñansa etc. Excepcion: andansa, lansa
Tin palabra cu mag di skirbi cu letter z na final pa e zonido [s], ehempel: feliz, luz, paz, cruz etc.
Ta adopta palabra cu ta bin di Hulandes, Ingles y Frances,si no tin cambio den pronuncacion, ehempel: appel, belasting, bezig. Palabra cu ta bin di Ingles ta skirbi segun e ultimo edicion di Merriam-Webster, ehempel: catch, computer, screen. Palabra cu ta bin di Frances ta skirbi segun e reglanan ortografico di Hulandes vigente, ehempel cheque, chreche, enquete.
Si ta bin cambio den zonido, cu a bin acercaof a cambia anto ta cambi'e. Ehempel: boek-buki, kopje- copi etc.
Palabra cu ta bin di otro idioma ta skirbie letterlijk over, ehempel: spaghetti, status quo, razzia. Excepcion: bancarota. Sustantivo cu ta bin di Aleman ta skirbi cu letter chikito. Abreviacion di palabara Latin ta skirbi segun e ortografia Hulandes vigente, ehempel: PS, NB, L.S.
Palabra fia[editá | editá fuente]
Un idioma tin diferente manera pa traha palabra nobo. Asina un idioma por compone, deriva y fia palabra. Tur idioma ta fia di otro. Asina Papiamento tambe a y ta fia di Spaño, Hulandes, Ingles, Portugues, Frances y di algun lenga Africano manera Bantu y Kwa y algun lenga indjan manera Taino y Caquetio. Aki tin algun ehempel.


text:
Director di DPS a gradici e studiantenan di EPI pa mustra...
Director di DPS, Whitney Kock, tabata tey presente na e manifestacion di e studiantenan di EPI. El a comenta cu su presencia awe ta...
Companianan grandi estableci ta cumpli cabalmente cu exigencianan di DTI
Companianan estableci cu ta relativamente grandi, ta cumpli basta cabalmente cu exigencianan di DTI. Hopi biaha ta haya contratistanan di personanan cu a imigra...
Presidente di Parlamento na seminario regional na Panama en conexion cu...
Awe ta na inicio di reunionnan di Parlatino y tin cu bisa cu tin un cantidad di diferente Parlamentario di diferente pais di Latino...
SEPPA: Te cu awe ainda no tin siguridad ni pa bishitantenan...
Keto bay trahadornan di Parke Arikok ta spanta pa e atraco cu nan a pasa den dje. Te cu awe no tin siguridad ni...
Presidente Mervin Wyatt-Ras: Parlamento ta man yen cu reunion
Presidente di Parlamento, Mervin Wyatt-Ras, a splica kico tur a tuma luga den e dianan aki pa loke ta reunionnan interno pa trata diferente...
Si no duna oido na orden di abogado pa cu aumento...
Gobierno di Aruba y especialmente Minister di Justicia Drs. Mr. Arthur Dowers sigur no ta pasando den su mihor temponan. Fuera cu tin preocupacion...
Green Education Symposium Aruba treci pa Biblioteca Nacional
Ronny Alders di BNA, coordinador ‘Green Education Symposium a splica riba e evento aki cu lo bay tuma luga. A anuncia cu Green Education Symposium...
E aña aki a otorga 85 Aruba Lening pa studia na...
Pa di 5 biaha a organisa un anochi yama "Study Abroad" unda a duna informacion na e studiantenan interesa den bay studia na Merca...
Turismo di otro mercadonan a permanece stabil di Januari te cu...
Durante aña 2016 Aruba a demostra di por mantene un mercado di turismo stabil apesar di retonan cu a presenta durante e aña. 2016...
Polis di Bario Pos Chikito a tene un accion di limpiesa...
Diasabra mainta por a tuma nota cu e habitantenan di Sabana Basora Noord riba pia hunto cu Polis di bario encarga cu Pos Chikito...
Marck Oduber di Meteo: Matthew ta bayendo leu for di Aruba
Marck oduber, director di Meteo a splica mas di e tempo cu ta bayendo leu for di nos cu den e caso aki e...
Minister Otmar Oduber: E siman aki lo bolbe sinta na mesa...
Despues di algun siman cu a sinta na mesa cu departamentonan pa loke ta casonan di crimen den turismo, keto bay e nan ta...
Minister Otmar Oduber: Vision di cuater aña pasa awe ta bira...
E mandatario encarga cu e carteranan di turismo y cultura, Otmar Oduber recientemente tabata di bishita na Watertoren San Nicolas unda cu e instalacion...
Prijs di Gasoline y Diesel ta conoce un aumento entrante 11...
Basa riba e “posting” promedio di “US Gulf Coast” durante periodo di 1 di december te cu 31 di december 2016, Minister di Asuntonan...
Ruliene Arends di FADA: Carousel 2017 ta cla pa drenta scolnan
Ruliene Arends, Preventie medewerker di FADA, a splica cu pa di tres aña consecutivo FADA hunto cu su partnernan lo tin nan carousel di...
Proximo Melting Pot Poetry Night lo ta dia 20 di November...
Despues di e prome Melting Pot Poetry Night cu a tuma luga dia 16 di October 2016, lo sigui cu un proximo “Melting Pot”.. E...
DOW den accion pa drecha nos beachnan
Despues cu Horcan Matthew a pasa, nos por a mira personal di DOW den accion tur caminda, pa asina cuminsa haci un damage control...
Segun Victor Robert di Serlimar, tin hopi comerciante interesa riba e...
Tin hopi comerciante ta interesa riba e tereno di Parkietenbos pa traha hotel, segun Victor Robert di Serlimar. Una bes cu e tereno ta sanea,...
Caya G.F. (Betico) Croes ta keda un reto nobo pa Camara...
Caya grandi ta keda un problema y ta di lamenta cu Caya Grandi a bay atras asina. Pero den 2017 Camara di Comercio lo...
Minister dr. Alex Schwengle: Por mehora bida cu miho conscientisacion, acceso...
Mas of menos 26 miyon persona ta sobrevivi ‘stroke’ anualmente rond mundo, segun cifranan di World Stroke Organization, cual ta promoviendo e aña aki...
Ronella Tjin Asjoe-Croes: ATA mester ta autocritico
Ta bon pa semper ta autocritico y como habitantenan, pero no como hendenan cu ta traha den ATA. Unda cu tin movecion y desaroyo....
Presupuesto 2017 a keda entrega na Parlamento
Pa prome biaha den historia diaranson atardi Gobierno a entrega un presupuesto completo na presidente di Parlamento. Ta trata aki di e presupuesto di...
Sharin Luydens di Censo: Si nos maluza nos fondonan social e...
Pakico diferente departamento tin un rol importante den e proyecto di Censo, pasobra e ta na bienestar di pais Aruba pa traha hunto y...
Tayer di Moda presenta pa Mirte Engelhard na Ateliers ’89
Ateliers '89 un bes mas ta trece Aruba, e maestra y e sensacion di moda di aña pasa na San Nicolas, esta señorita Mirte...
Personal di KIA ta keda impresiona cu informacionnan duna durante simposio...
Despues di a scucha e presentacion haci pa e grupo di studiantenan di enfermeria di cuido social, Dr. Ernesto Rodriguez di KIA a declara...
Jesus Luongo: Proyecto di gas pa Aruba sin duda lo bay...
Awe e refrenria ta di Aruba y pesey e proyecto di gas pa Aruba lo bay yuda, sin conta cu tur loke PDVSA tin...
Trahadonan di scolnan no tin mucho di bisa ora di trece...
Hopi ta wordo papia tocante cambionan cu lo bin den Enseñansa. Sra. Marouschka Cornelie, miembro di directiva di Sindicato SIMAR ta amplia ariba e...
Director di Elmar N.V.: Ya tin mas di 2.500 luz LED...
Despues di a inicia e trabounan den e area di Sero Pela, sigui pa Palm Beach y un djis tambe Bakval, director di Elmar...
Departamento di Salud Publico lo intensifica su campaña pa combati influenza
Dokter Wilmer Salazar di Departamento di Salud Publico a splica cu haciendo e campaña aki, ta importante pa yuda nos hendenan combati e griep...
Happy Kids Day Care a celebra nan prome fiesta di Sinterklaas
Cu Happy Kids Day Care a celebra nan prome fiesta di Sinterklaas e aña aki hunto cu SinterClub. Tur e Happy Kids a pasa hopi...
Patrick Arends: Pa universidad ta importante pa sinta cu tur minister...
A puntra ministernan kico ta e opcionnan pa Universidad. E tereno di Colegio Frere Bonifacius ta un di e opcionnan. A papia tambe di...
Bautismo di CD di Paranda Ta Nos ta sigui!!
Tur preparacion tabata cla y pueblo ansioso pa presencia un bunita show hinca den otro. Pa motibo di awasero y mal tempo Paranda Ta...
Aruba Bank ta sigui sostene Mary Joan Foundation
Luna di October ta luna di conscientisacion riba cancer di pecho. Den cuadro di e lucha aki, Aruba Bank un biaha mas ta hopi...
Entrante 14 di November orario di parkeo paga lo ta te...
Aruparking ta anuncia cu lo bin algun cambio den e orario di funcionamento di parkeo paga den centro di ciudad. E cambio aki ta...
Representantenan di Unesco den region a reuni pa trata convenio pa...
E siman aki secretarionan general di Unesco di Aruba, Corsou y Sint Maarten hunto cu representantenan di e implementacion di e tratado pa salvaguardia...
Ticketnan pa comedia “Byside” diadomingo 13 di November bayendo manera pan...
E comedia "Byside" tur hende ta papia di dje. Diadomingo e lo ta den Cas di Cultura pa asina pone tur hende hari sin...


text:
Who are we and what is our mission and vision? AFM Aruba is an educational online radio station with the focus on inspirational, motivational and educational programs and content. Our mission is to enrich the quality of life by providing quality music and unique appealing educational information. Our vision is to Inspire, Motivate and Educate people all over the world. To inspire people to look at the world in different ways. To serve an audience who thrives for a better educated world. To get people all over inspired, educated and motivated, by offering quality inspirational music, positive messages and educative shows.
A tuma lugar e fundraising Bowling event anual organisa pa AFMaruba.com. Aruba su online radio station. E compania participantenan tawata CMB, Nagico, Divi Aruba, Plus Accountants, Manrique Caprilles, Lucky Strikers y Antraco Retail Center. E fundraising bowling
event aki di AFMaruba.com tabata pa asina logra recauda fondo pa sponsor e charity Clean up event cual ta pa hasi algun barrio rond Aruba limpi cu tin necesidad di di un clean up liber di sushedad di platic y otro sushedad banda di caminda.
Den e weekend cu a pasa, Wind Racers Club Aruba (WRCA) a habri su temporada di competencia na e “AFM Watersport Competition.” AFMaruba. com ta un radio emisora online cu ta dirigi su mes riba programanan educativo cu ta inspira y motiva. Den cooperacion cu e windsurfclub WRCA, Windsurfing Aruba, Aruba
Active Vacation y e sponsornan, AFM a organisa un evento pa stimula un di e hobbynan saludabel: windsurfing! E miembronan di e club WRCA y e windsurfernan cu tin les na Windsurfing Aruba, a mustra nan talentonan na Fisherman’s Huts riba e beat di diferente dj di AFM.
AFM Aruba a organisa un Charity Golf Tournament cu ta tuma luga diadomingo 30 di maart. E meta di e evento aki tabata pa haci donacion di “smart boards” na skolnan segundario di Aruba. “Smart
board” ta un borchi digital y ta sumamente necesario den cada skol. E ta e solucion cu ta promove siñamento, training y ta e prome borchi interactivo tres-den-uno.


text:
GRADISIMENTU
Rumannan: Petra de la Cruz Miguel, Victor Miguel, Polito Miguel, subrinanan i demas famia di e defuntu:
Irania Maria Miguel
Mihó konosí komo ñaña
Kier a gradisí tur famia, amigunan, bisiñanan, konosínan ku a mustra atenshon na entiero di nos defuntu stima. Un danki na tur ku a manda mensahenan riba facebook, whatsapp i yamada nan di telefon. Boso sosten i atenshon ta un gran konsuelo pa nos. Alabes nos ke partisipa ku tin un Santu Sakrifisio di misa djasabra 14 di yanuari 2017 pa 7’or di anochi na Misa di Westpunt.
Aseptá esaki komo un invitashon personal.


text:
Sr. Rubin Ponson, di Comision di Vuurwerk, a splica ta custumber di comision pa ora aña bolter ta bezig ta check tur container di klap.
Manera prescribi den e permiso, tur klapchi mester wordo entrega na Wela dia 7 di Januari. Tabata tin hopi di e rebendedornan si a entrega nan klapchinan na Wela pa e fecha ya menciona. Pa e comision di Vuurwerk por bisa cu e importacion di klapchi e aña 2016, tabata un tiki di mas.
Tocante un container haya cu vuurwerk aden na Paradera, Sr. Ponson a splica cu e Comision di Vuurwerk a haya melding cu tabata tin un movecion straño den un container na San NIcolas. ORa a bin investiga, a resulta cu e container aki a wordo movi, sin pone e instancianan concerni na altura. Despues a bin resulta cu e container a wordo movi, for di San Nicolas pa Paradera. Nan no a haya niun yamada for di e rebendedo tocante cu nan a resta klapchi, cu nan lo mester wordo transporta pa Wela.
Sr. Rubin Ponson, di Comision di Vuurwerk, a informa cu nan lo sigui ariba caya y nan lo pasa diferente di e luganan, caminda cu ta haya tips cu por tin container of movecion straño di container pa wak si enberdad por haya algo cu por forma un peliger pa e bisindario en general.
Polis tambe tabata na e sitio y a percura pa e siguridad di tur esunnan cu tabata presente. A compronde cu e rebendedor aki lo bay haya un boet y posiblemente su permiso pa importa klapchi tambe lo por wordo revoca.


text:
Na 2008, mundo a confronta un crisis financiero serio. Empresa financiero grandi na Merca a haci ganashi extraordinario, pero nan a logra esey cu ‘aumento di balor na un manera creativo’ di hipoteca riesgoso y un comercio ilimita di seguro di anulacion. Esaki por a tuma luga dor di e falta completo di supervision efetivo di parti di e instancianan designa pa haci tal. Hasta e empresanan grandi di accountant no a controla e bukinan di contabilidad di e banconan debidamente. Nan no a ripara cu banco tabata comete fraude pa asina aparenta cu nan tabata den un posicion financiero solido. Como cu esaki a tuma luga riba un escala asina grandi, mundo henter a paga un prijs hopi halto.
Na 2014, no tabata banco, sino varios pais Europeo, China, Brazil y otro cu a confronta un crisis financiero. Aki tambe e motibo principal tabata un contabilidad y dunamento di cuenta deficiente. Como cu e efectonan pa comunidad ta asina serio, ta importante pa mira con contabilidad ta funciona y pakico esaki no solamente ta hiba na problema financiero, sino tambe na problema politico si no trat’e cu cuidou.
Den un bon sistema di contabilidad e balor di propiedad ta den balanse cu esun di obligacion. Asina empresa y Gobierno por controla fluctuacion y alabes minimalisa e posibilidadnan di malversacion. Ademas e ta duna nan un instrumento pa nan planificacion financiero, e maneho en general y e hustificacion, esta di duna cuenta. Entre contabilidad y hustificacion ta existi un balance delica. Hopi biaha esaki ta determina e destino di e empresa of di e pais.
Pesey tambe un bon contabilidad of, mas ainda, un bon administracion financiero ta e base di un pais prospero. Esaki ta genera confiansa den un Gobierno estable y un comunidad dinamico. E ta aporta tambe na un cuadro moral y cultural sano cu ta haci cu hende no ta haci un custumber di neglicia, falsifica of ignora un contabilidad drechi. Di otro banda, si ta trata di un contabilidad deficiente, esey ta contribui na atraso y subdesaroyo di e pais, caos financiero, criminalidad economico y inkietud den comunidad.
Un administracion financiero drechi ta e base di legitimidad di accion politico. Balance presupuestal no solamente ta nifica cu e contabilidad ta funciona debidamente, pero tambe cu ta trata di un gobernacion drechi. Den esey, dunamento di cuenta ta hunga un papel determinante. Tanten cu gobernante ta pretende cu nan mester duna cuenta solamente na Dios pero no na controlador financiero, crisis financiero lo keda surgi. En general simplemente no ta reeligi politico cu ta ocasiona esakinan. Pero pa ciudadano esaki tin como consecuencia cu ta reduci nan prosperidad of hasta cu nan ta perde cas y otro propiedad.
Pa hopi gobernante ta problematico pa hiba un administracion financiero transparente. Mas bien nan ta haci uzo di ‘contabilidad creativo’, combina cu un falta di transparencia. Asina, hunto cu e dispidimento cu esaki ta ocasiona, nan ta hiba e pais caminda pa bancarota. Den esaki nan ta neglisha tambe e confrontacion cu realidad si esaki ta malo. Pa e pais mes, esaki ta resulta desastroso.
Un administracion financiero drechi ta un aspecto importante di bon gobernacion. Sinembargo, no ta trata solamente di un norma. E reto ta pa ehecuta e norma ey concretamente. Esey ta rekeri un esfuerso continuo. E ta rekeri tambe pa desaroya e cuadronan moral y cultural necesario: den un cultura unda corupcion ta e norma, un administracion financiero drechi no lo ta factibel. Di otro banda ta conta mescos cu na unda e administracion financiero ta deficiente, corupcion lo haya man liber y lo ta determinante pa e calidad general di gobernacion.
Si lesa raport di Conseho Consultativo, Conseho SocioEconomico, Controlaria General, Banco Central, Fondo Monetario Internacional y otro instancia y comision (incidental) oficial, ta sali na cla cu durante decada gobernante na Aruba a fabrica presupuesto irealistico y/of deficiente. Alabes nan a preveni cu a hiba un administracion drechi di finansas publico di Aruba y nan a obstaculisa transparencia y e ehecucion di un control adecua di su administracion financiero. Asina nan a crea e posibilidad di uza fondo publico na un manera ‘menos legitimo’ sin cu gay a canta. Esey a resulta di ta desastroso pa salud financiero di nos pais Aruba.
Berdad na cla: Skirbi pa Armand Hessels
Na 2008, mundo a confronta un crisis financiero serio. Empresa financiero grandi na Merca a haci ganashi extraordinario, pero nan a logra esey cu ‘aumento di balor na un manera creativo’ di hipoteca riesgoso y un comercio ilimita di seguro di anulacion. Esaki por a tuma luga dor di e falta completo di supervision efetivo di parti di e instancianan designa pa haci tal. Hasta e empresanan grandi di accountant no a controla e bukinan di contabilidad di e banconan debidamente. Nan no a ripara cu banco tabata comete fraude pa asina aparenta cu nan tabata den un posicion financiero solido. Como cu esaki a tuma luga riba un escala asina grandi, mundo henter a paga un prijs hopi halto.


text:
Hòmber (45) ta fayesé mientras e tabata sambuyá
KRALENDIJK Dia 8 di yanüari 2017 den oranan di atardi a tuma lugá un insidente lamentabel durante kua un hòmber di 45 aña a pèrdè su bida mientras e tabata sambuyá, na Bonaire.
E viktima ta un hòmber prosedente di Merka.
E sambuyadó a enkontrá problema durante ku e tabata sambuyá. Paramedikonan a reanimá e sambuyadó i a transport’é ku urgensia pa Hospital San Francisco. Na promé instante tabata tin indikashon ku e viktima lo rekuperá, sinembargo el a bin fayesé.
Investigashon den e kaso aki ta kontinuá pa por determiná ta kiko eksaktamente a bai robes ku e sambuyadó aki.
Pas na alma di e defuntu.


text:
Archivo di July, 2010
Mientras cu Recherche ta sinta man cruza…
ORANJESTAD (AAN): El a logra descubri un forma facil pa horta placa na e negoshinan unda e ta labora! Na un negoshi unda el a labora anteriormente, el a logra comete desfalco di como 5 cifra. El a worde descubri, y a perde trabao. El a haya labor atrobe na un Restaurant na Playa, y aki atrobe e no a lubida su mala-maya, y a bolbe horta. Na final di luna di Mei, e muher aki a worde descubri y a perde su trabao. Mesora keho di desfalco a worde entrega na autoridad local.
Pero te cu awor cu Augustus a yega, ainda nada a worde haci! E mesun Cuerpo di Recherche cu no por soluciona ni robo di Wasmachine, lo por soluciona un caso di Desfalco? Ni papia mes di desaparicion di Natalee Holloway.
ORANJESTAD.(AAN): Tabata casi 7’or di anochi cu for di un high rise hotel a drenta yamada na central di polis y a solicita presencia di polis relaciona cu destruccion. Patruya di Noord a presenta na e hotel y a atende e guardia di seguridad. Segun informe suministra pa e guardia un pareha bishitante henter dia di Dios tabata pleita y hasta bringa cu otro. Pa colmo nan lo a destrui articulonan den camber di hotel. Ta trata di un pareha mericano. E muher su inicialnan ta S.B. di 33 aña y e homber ta K.L. di 28 aña.
ORANJESTAD(AAN): Recientemente Jairo C.G a presenta dilanti di huez, pa motibo cu el a wordo acusa di a core di tal manera den trafico y bao di influencia di alcohol, cu el a bay na banda robez di caminda y dal su auto den un Quadracer. A consecuencia di esaki, un persona a fayece y e otro a keda seriamente herida. Esaki a sosode riba 16 di April 2010. E caso a bin dilanti pro forma, pues huez a bisa cu e lo wordo posponi te cu dia 5 di November. Abogado Chris Lejuez a bisa huez cu e no tin problema pa e caso wordo trata e dia ey, pero el a pidi huez pa suspende detencion di su cliente pendiente di tratamento di e caso, pasobra pa 5 di November, su cliente lo ta sinta caba 7 luna den prison.
Banco Central a mustra
ORANJETSAD (AAN): E Relato Mensual combina pa e lunanan di April y Mei 2010 di Banco Central (BCA) ta conclui cu e entrada total di impuesto pa e prome cinco lunanan di 2010 a cay cu Afl. 52,9 miyon (14,1 porciento). Un di e rasonnan primordial di e caida aki ta e ahuste den e tarifa riba benta di negoshi for di 3 porciento na 1,5 porciento, cual a resulta den un bahada den e ingreso aki di Afl. 28,4 miyon. Mas ainda, menos entrada di impuesto riba ganashi (Afl. 11,1 miyon), importacion (Afl. 5,8 miyon), y licencia pa opera casino (Afl. 3,9 miyon) tambe a contribui na e caida aki.
Lainda Kemp-Westerhof:
ORANJESTAD(AAN)– Diadomingo awor un grupo di studiante ta biahando pa Hulanda cu meta pa continua cu nan studio. Parlamentario Lainda Kemp-Westerhof ta sumamente contento y orguyoso di e grupo aki. E ta menciona cu e sentimentonan ta mixto pero na mes un momento nos mester ta contento pa nan, apoya nan y ta sumamente orguyoso di nan. Tambe Parlamentario Lainda a bisa cu nan ta bay pa un bunita meta, nan ta bay busca algo sumamente balioso, cu bo no por cumpra ni gane, sino traha duro pa logre, un papel den bo man.
Durante Conferencia Mundial di AIDS 2010:
ORANJESTAD (AAN): Den e ultimo añanan a constata cu varios pais a corta den e fondo cu ta pone disponibel pa programanan nacional cu ta trata cu HIV/AIDS y tambe a mira un incremento den casonan di violacion di derechonan humano tanto na nivel individual como na nivel institucional. E director ehecutivo di UNAIDS, Michel Sidibe, a indica: “UNAIDS ta sigui cu su compromiso pa apoya y defende tur esnan cu ta biba cu e condicion di HIV/AIDS atravez di e concepto Salud Positivo, Dignidad, y Prevencion.
ORANJSTAD (AAN):–No solamente aki a Aruba preparacionnan ta wordo haci pa e biahe di un grupo di hoben di Aruba cu ta bay sigui cu nan studionan avanza na Hulanda. Na Hulanda, specificamente na Cas di Aruba tambe basta trabou a wordo haci pa ricibi e hobennan dialuna,2 di augustus, 2010, na momento cu nan pisa suela di Hulanda. E trabou pa ricibi e studiantenan, segun mr. Desiree Croes kende lo biaha cu e hobennan tambe diadomingo, a cuminsa for di un luna pasa. A reuni cu e 14 mentornan di e diferente ciudadnan pa mira kico lo bay haci, pasobra ta e mentornan lo bay percura pa e hobennan aki ora cu nan yega Hulanda.
ORANJESTAD(AAN)– Un delegacion di Zomercarnaval di Rotterdam a haci un bishita di cortesia diahuebs 29 di Juli na Cas di Aruba. Akinan e delegacion a keda ricibi pa Minister Plenipotenciario sr. Edwin Abath. E delegacion tabata consisti di presidente di e Fundacion di Zomercarnaval sr. Karel Willems, Reina di Ortel Zomercarnaval 2009 Naila Blancheville di e grupo Peopleo’s Choice, prome finalista Danielle Ramos di e grupo di carnaval Aruba Uni y segundo finalista Petra Smit di e grupo Kingdom under the Sun. Tambe tabata tin dos reportero di De Telegraaf kendenan ta haciendo un cobertura di e bishitanan e.o. na Cas di Aruba pa e website di De Telegraaf.
Reclamo encuanto lesamento di meter di coriente
ORANJESTAD (AAN): Un persona a yama redaccion di DIARIO y cu hopi indignacion a señala cu ya caba pa varios luna e ta wordo confronta cu cobranzanan cu no ta cuadra cu locual el a consumi na coriente. Segun reaccion, ta asina cu tur luna e ta yamando ELMAR pa raporta e lesamento di su meter. E persona aki no ta confia e lesador di meter ya cu segun e, e ta pone skirbi loke e kier y no loke realmente e meter ta indica. E senora aki a señala cu e ta un persona cu ta biba den cas di pueblo y su placa no ta yega pa paga e tantisimo placa cu e tin cu paga na awa y coriente.
—BREAKING NEWS— Updated: 4:20 pm
ORANJESTAD (AAN): Yamadanan a cuminza drenta franticamente na tanto Polis como tambe na Ambulans, pa manda rescate y yudanza mas pronto posible riba Lloyd G. Smith Boulevard, net riba e Brug dilanti Renaissance Marina Resort.
Esey ta debi cu un Truck lastrando un Container, na subida di Brug di Renaissance a pasa riba un mucha di 12 aña coriendo bicicleta.
Trafico tabata hopi pega/stagna e atardi aki. Apenas autonan ta moviendo. Mey-mey di tur e vehiculonan aki, tabatin varios hoben coriendo cu nan bicicleta, ta “hop” esaki ta bay abao.
Sinembargo algo a socede, cu e hobencito aki a worde gedal, of e mes a cay bay bao die vehiculo, y sin por reacciy e wielnan grandi a pasa parcialmente riba su cabez, y casi mate al instante. El a worde identifica como Jasir Antoine Medina, biba na Madiki Kavel, y tabata atende un school na Madiki.
😀
Happy Birthday baby boy, 2 day family Manuela and Richardson is singing happy b-day 2 lovely Jahnayron Manuela. He’s getting lots of hugs and kisses from his mother Mahalia father Mayron and sister Nyeisha, and specially from his aunt all the way in Holland Vanessa Manuela who love him very much and missing him bunches. He’s also getting a happy b-day from all his aunts and uncles and grandparents which is Penalou, Velma and Albert. See you soon
Rudy Geerman tocante reapertura Valero:
“Pa haci mesun trabao bao mesun circumstancianan peligroso”
ORANJETAD (AAN) — Den entrevista cu nos redaccion a tene cu presidente di F.T.A, señor Rudy Geerman, e topico “reapertura di e refineria” tambe a bin acerca unda nos a puntre si e trahadornan cu a wordo tuma den servicio ta satisfecho. Geerman ta considera cu “ta satisfecho” ta algo relativo. Esaki den sentido cu loke pa algun trahador ta bon, pa otronan no ta suficiente.
Locual F.T.A a trece dilanti ta e voz di reclamo cu ex-miembronan di e sindicato cu ta traha den e refineria ta trece dilanti.
ORANJESTAD (AAN): Diadomingo awor, dia 1 di Augustus 2010 den oranan di atardi, Gabinete Mike Eman ta rindi honor na e prome futbolista profesional di Aruba sr.Eleuterio “Boes” Orman, dunando e un caya na su nomber. E caya – Arendstraat – cu ta core di rotonde Eagle te cu e coneccion Avenida Alo Tromp desde prome di Augustus di e aña aki lo carga e nomber “Caya Eleuterio “Boes” Orman. Boes Orman a nace dia 20 di februari 1915. Na un edad hoben sr.Orman a cuminsa hunga futbol pa Aruba Juniors Y. Hollandia. Bishitando Curaçao Boes a sera conoci cu e ekipo di Jong Holland cu na 1942 a manda busk’e pa hunga pa nan y tabata paga su hur di cas.
Segun presidente di F.T.A, relaciona cu Valero:
ORANJESTAD (AAN) — E tema di resultado di test di droga cu Valero a laga tur e trahadornan cu a wordo tuma den servicio pasa, tambe a ser toca den entrevista cu presidente di F.T.A, Rudy Geerman. Geerman a menciona cu prome cu e test aki a tuma lugar, den tur C.A.O cu F.T.A ta cera pa trahadornan, tin e exigencia di test di droga. El a subraya cu hasta e contratistanan cu ta traha pa Valero den nan contrato ta stipula e test di droga. “ Pero na prome lugar, na momento cu bo haya un hende cu ta constata cu tin problema cu droga, esaki ta un malesa. SVb ta reconoce como AO na momento cu un persona tin problema cu alcohol y droga.


text:
Un anochi di elegancia pa Oriana su 15 aña
Elegantisimo y espectacular tabata e fiesta di diez cinco aña di Oriana Mansur cu a tuma lugar na Renaissance Convention Center.
E cumpleañera a yega e ballroom den limousine caminda el a wordo acompaña pa su tata Jossito Mansur pa drenta e mahestuoso sala di fiesta cu a wordo decora pa e guru Gareth Tromp, mientras cu Ronchi de Cuba a percura pa e produccion y Sra. Luisa a percura pa e bolo excepcional.
Hunto cu su damanan y cabayeronan di honor el a subi pista di baile caminda nan a presenta un bunita baile prepara pa e choreografo Charlaine Huntington.
Impresionante ta na momento cu Oriana a baila cu su tata e waltz “Blue Danube” di Johan Strauss, y despues a baila cu Prome Ministro Mike Eman e wals “Aruba” di Rufo Wever toca pa Padu Lampe y pa despues baila cu Dr. Gregory Lacle, su padrino.
E anochi tabata yena cu musica di e banda Prive, Exide y Youth Extreme, mientras cu lugar tabata magistralmente ilumina pa e luznan di High Performance.